เนียน?! ทรูวิชั่นส์ซุ่ม ยกเลิกเพิ่ม 11 ช่องรายการ - FINNOMENA
กสทช. ได้มีการประชุม เรื่องการพิจารณาแผนการชดเชยเยียวยาผู้ใช้บริการ กรณีทรูวิชั่นส์ขอยกเลิกการให้บริการ 11 ช่องรายการ ในวันที่ 31 มกราคม ที่ผ่านมา
1 ก.พ. 2560

กสทช. ได้มีการประชุม เรื่องการพิจารณาแผนการชดเชยเยียวยาผู้ใช้บริการ กรณีทรูวิชั่นส์ขอยกเลิกการให้บริการ 11 ช่องรายการ ในวันที่ 31 มกราคม ที่ผ่านมา
โดย  11 ช่องรายการที่ “ทรูวิชั่นส์” ขอยกเลิก ประกอบไปด้วย BlockA, BBC Entertainment, Cbeebies, DiscoveryKids, Discovery Science, DMAX, EVE, Fashion1, M, MUTV, และ NatGeographic
สุภิญญา กลางณรงค์ กรรมการ กสทช. ได้ออกมาทวีตข้อความระบุว่า “ทรูวิชั่นส์ ได้ขอยกเลิกมา 11 ช่องจริง แต่ กสท. ยังไม่มีมติ ให้ยกเลิก จนกว่าจะส่งแผนเยียวยา”
ซึ่งมีประชาชนจำนวนมากได้เข้าไปถามเกี่ยวกับการที่ ทรูวิชั่นส์ ได้มีการทยอยระงับการออกอากาศรายการหนึ่งใน 11 ช่องแล้ว ตั้งแต่ปลายปีที่ผ่านมา โดยไม่แจ้งล่วงหน้า
ทั้งนี้ กสท. จะมีมติพิจารณาแผนเยียวยาผู้บริโภคที่ทรูวิชั่นส์ได้ส่งมา เมื่อวันที่ 31 ม.ค. และ กรณี 6 ช่อง ในสัปดาห์หน้า (เช้า อังคาร 7 กุมภาพันธ์ 2560)
ระหว่างนี้ หากลูกค้าทรูวิชั่นส์ มีปัญหาสามารถแจ้งข้อมูล หรือร้องเรียนเป็นทางการได้ที่ สายด่วน กสทช. 1200
อ้างอิง : https://twitter.com/supinya?ref_src=twsrc%5Egoogle%7Ctwcamp%5Eserp%7Ctwgr%5Eauthor
ที่มา : http://www.prachachat.net/news_detail.php?newsid=1485918851
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: